Okirat száma: 1/N/2017.

Alapító okirat

**Az államháztartásról szóló 2011. évi CXCV. törvény 8/A. §-a alapján a(z) Nagykovácsi Településüzemeltetési Intézmény alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Nagykovácsi Településüzemeltetési Intézmény
      2. rövidített neve: NATÜ
   2. A költségvetési szerv
      1. székhelye: 2094 Nagykovácsi, Pók utca 58.
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2017. július 1.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Nagykovácsi Nagyközség Önkormányzata
      2. székhelye: 2094 Nagykovácsi, Kossuth Lajos utca 61.
3. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Nagykovácsi Nagyközség Önkormányzatának Képviselő-testülete
      2. székhelye: 2094 Nagykovácsi, Kossuth Lajos utca 61.
4. **A költségvetési szerv tevékenysége**
   1. A költségvetési szerv közfeladata: A Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 2., 5., 9., és 12. pontjában foglaltak alapján: településüzemeltetés (köztemető fenntartása, a közvilágításról való gondoskodás, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, környezetegészségügy (köztisztaság, települési környezet tisztaságának biztosítása), helyi közfoglalkoztatás.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841117 | Kormányzati és önkormányzati intézmények ellátó, kisegítő szolgálatai |

* 1. A költségvetési szerv alaptevékenysége: Köztemető fenntartása és üzemeltetése. Az önkormányzati helyi közutak és hidak fenntartása, parkoló üzemeltetése. Zöldterület-kezelés, közterületek, közparkok kialakítása és fenntartása. Környezetegészségügy, köztisztaság, települési környezet tisztaságának biztosítása. Községgazdálkodási szolgáltatások, rendezvényeken történő segítségnyújtás. Önkormányzati vagyongazdálkodással kapcsolatos feladatok, üzemeltetéshez kapcsolódó feladatok ellátása. Közművekkel kapcsolatos tevékenység. Gyermek- és munkahelyi étkeztetés biztosítása. Közfoglalkoztatás.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013320 | Köztemető-fenntartás és -működtetés |
| 2 | 013350 | Az önkormányzati vagyonnal való gazdálkodással kapcsolatos feladatok |
| 3 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 4 | 016080 | Kiemelt állami és önkormányzati rendezvények |
| 5 | 041231 | Rövid időtartamú közfoglalkoztatás |
| 6 | 041232 | Start-munka program-Téli közfoglalkoztatás |
| 7 | 041233 | Hosszabb időtartamú közfoglalkoztatás |
| 8 | 041236 | Országos közfoglalkoztatási program |
| 9 | 045160 | Közutak, hidak, alagutak üzemeltetése, fenntartása |
| 10 | 045170 | Parkoló, garázs üzemeltetése, fenntartása |
| 11 | 064010 | Közvilágítás |
| 12 | 066010 | Zöldterület-kezelés |
| 13 | 066020 | Város-, községgazdálkodási egyéb szolgáltatások |
| 14 | 096015 | Gyermekétkeztetés köznevelési intézményben |
| 15 | 096025 | Munkahelyi étkeztetés köznevelési intézményben |

* 1. A költségvetési szerv illetékessége, működési területe: Nagykovácsi Nagyközség közigazgatási területe
  2. A költségvetési szerv vállalkozási tevékenységének felső határa:

A módosított kiadási előirányzat arányában 10%.

1. **A költségvetési szerv szervezete és működése**
   1. A költségvetési szerv vezetőjének megbízási rendje: Az intézményvezetői megbízás nyilvános pályázat alapján, 5 éves határozott időtartamra történik a közalkalmazottak jogállásáról szóló 1992. évi XXXIII. törvény foglaltak szerint. Az intézményvezetői megbízás és felmentés Nagykovácsi Nagyközség Önkormányzat Képviselő-testületének hatáskörébe tartozik. Az egyéb munkáltatói jogokat Nagykovácsi Nagyközség Polgármestere gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 2 | munkaviszony | A munka törvénykönyvéről szóló 2012. évi I. törvény |
| 3 | megbízási jogviszony | A Polgári Törvénykönyvről szóló 2013. évi V. törvény |
| 4 | közfoglalkoztatási jogviszony | A közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |

1. **Záró rendelkezés**

Jelen alapító okiratot 2017. július 1. napjától kell alkalmazni.

Kelt: Nagykovácsi, 2017. április 27.

P.H.

Kiszelné Mohos Katalin

polgármester